Kepikõnni  kepid peavad olema kindlasti lühemad kui murdmaasuusatamise kepid. Kepi pikkuse valikul tuleks lähtuda eelkõige inimese pikkusest, lisaks sellele oleks hea arvestada ka jäsemete pikkust ning liigeste liikuvust, kehalist vormi, liikumistempot, maastiku profiili ja pinnast.  Rusikareegel sobiva pikkusega kepi valikul on, et keppi käes hoides moodustaks küünarvars maa suhtes 90 kraadise nurga. Teiste sõnadega: kepi pikkus on paras, kui toetad küünarnuki keha ligi ja hoiad kepi käepidemest, toetub kepp maha ja  käsivars on maaga paralleelne. Orienteeruva käimiskeppide pikkuse saab välja arvutada, korrutades oma pikkuse 0,68-ga.